CELEX: 62006TB0174
Language: hu
Date: 2009-09-04 00:00:00
Title: T-174/06. sz. ügy: Az Elsőfokú Bíróság 2009. szeptember 4-i végzése — Inalca és Cremonini kontra Bizottság ( Szerződésen kívüli felelősség — Marhahús Jordániába történő kivitelét illetően nyújtott export-visszatérítéssel kapcsolatban elkövetett egyes szabálytalanságok OLAF általi vizsgálata — A nemzeti hatóságok tájékoztatása olyan cselekményekről, amelyek miatt büntetőeljárás indítható — A visszatérítések visszatéríttetésére vonatkozó nemzeti határozat — Bankgarancia nyújtása — Kártérítés iránti kereset — Elévülési idő — A kár folyamatos jellege — Részleges elfogadhatatlanság — Okozati összefüggés )

24.10.2009   
            
            
               HU
            
            
               Az Európai Unió Hivatalos Lapja
            
            
               C 256/26
            
         Az Elsőfokú Bíróság 2009. szeptember 4-i végzése — Inalca és Cremonini kontra Bizottság
   (T-174/06. sz. ügy) (1)
   
   („Szerződésen kívüli felelősség - Marhahús Jordániába történő kivitelét illetően nyújtott export-visszatérítéssel kapcsolatban elkövetett egyes szabálytalanságok OLAF általi vizsgálata - A nemzeti hatóságok tájékoztatása olyan cselekményekről, amelyek miatt büntetőeljárás indítható - A visszatérítések visszatéríttetésére vonatkozó nemzeti határozat - Bankgarancia nyújtása - Kártérítés iránti kereset - Elévülési idő - A kár folyamatos jellege - Részleges elfogadhatatlanság - Okozati összefüggés”)
   2009/C 256/48
   Az eljárás nyelve: olasz
   
      Felek
   
   
      Felperesek: Inalca SpA — Industria Alimentari Carni (Castelvetro, Olaszország); és Cremonini SpA (Castelvetro) (képviselők: F. Sciandone és C. D'Andria ügyvédek)
   
      Alperes: az Európai Közösségek Bizottsága (képviselők: M. Nolin és V. Di Bucci meghatalmazottak)
   
      Az ügy tárgya
   
   Szerződésen kívüli felelősség megállapítása iránti kereset, amellyel a felperesek az őket marhahús Jordániába történő kivitelét illetően nyújtott export-visszatérítéssel kapcsolatban elkövetett egyes szabálytalanságok Európai Csaláselleni Hivatal (OLAF) által történt vizsgálatából eredő, a felperesekre nézve terhelő megállapításoknak az olasz hatóságok számára történt megküldése következtében állítólagosan ért kár megtérítését kérik
   
      A végzés rendelkező része
   
   
               1.
            
            
               Az Elsőfokú Bíróság a keresetet elutasítja.
            
         
               2.
            
            
               Az Elsőfokú Bíróság az Inalca SpA — Industria Alimentari Carnit és a Cremonini SpA-t kötelezi a költségek viselésére.
            
         
      (1)  HL C 190.,2006.8.12.